****

**HKBP Yogyakarta**

**ACARA IBADAH**

**Pukul 09:00 Bahasa Batak**

**MINGGU JUDIKA, 07 April 2019**

**00 TANGIANG NA HOHOM BE 858**

**01 BE 18:1-2+6**

UNGKAP BAHAL NA UMULI

1

Ungkap bahal na umuli bagas ni Debatangki.

Ai tusi do au naeng muli ganup jumpang Minggu i.

Hulului do disi bohi ni Debatangki.

2

Nunga ro au o Tuhanhu, ro ma Ho tu au muse.

Ai di bagas ingananMu las ni roha do sude.

Sai bongoti rohangkon, baen ma joroMi dison.

...Jongjong di ayat 6...

6

Pangkulingi au Tuhanhu asa hutangihon Ho.

Patandahon tu rohangku na tau pasangaphon Ho.

Sai pabosur tondingki dohot asiasiMi.

**02 VOTUM-INTROITUS-MARTANGIANG:**

A.VI.B.5 - D.V.17

**03 BE 822:1-2 (2x)**

SADARION

1

Sadarion, sadarion jinadihon Tuhan Debata

Rimma hita rimma hita marlas ni roha, marlas ni roha,

Sadari on ari ni Tuhan, rimma hita marlas ni roha,

Sadari on, sadari on ari ni Tuhan.

2

Ari Senen, ari S'lasa jinadihon Tuhan Debata,

Ari Rebo, ari Kamis jinadihon ni Tuhan Debata

Ari Jumat, ari ni Tuhan, ari Sabtu ari ni Tuhan,

Ari Minggu, ganup ariari ni Tuhan.

**04 PATIK: Patik III dohot Lapatanna**

**05 BE 775:1 (5x) - PKJ 302**

UNANG HOLSOAN

1

Unang holsoan unang tahutan.

Di Debatanta soada na hurang.

Unang holsoan, unang mabiar, haposi Debata.

2

Jangan kuatir, janganlah takut.

Di tangan Tuhan tiada yang kurang.

Jangan kuatir, janganlah takut.

Tuhan jaminanMu!

3

Nothing can trouble, Nothing can frighten;

Those who seek God shall never go wanting;

Nothing can trouble, Nothing can frighten.

God alone fills us.

4

Jangan kuatir, janganlah takut.

Di tangan Tuhan tiada yang kurang.

Jangan kuatir, janganlah takut.

Tuhan jaminanMu!

...... Jongjong .....

5

Unang holsoan unang tahutan.

Di Debatanta soada na hurang.

Unang holsoan, unang mabiar, haposi Debata.

**06 MANOPOTI DOSA: B.7-C.7**

**07 BE 581:1-3**

SANGAP DI JAHOWA

1

Sangap di Jahowa na sun timbul i,

balga ni holongNa ndang tarasam i.

Dilehon AnakNa na sasada i,

manobus hita jolma pardosa i.

Puji ma Debata ale manisia,

las roham, las roham, somba ma Debata.

Dapothon Jahowa na sun timbul i,

marhite AnakNa Tuhan Jesus i.

2

Tung so hasuhatan do basaNa i,

marhite AnakNa ni lehonna i.

MudarNa durus do di hau silang i,

rara pe dosanta ias dibaen i.

Puji ma Debata ale manisia,

las roham, las roham, somba ma Debata.

Dapothon Jahowa na sun timbul i,

marhite AnakNa Tuhan Jesus i.

3

Balga situtu pambaenMi Debata,

tung so hasuhatan holong ni rohaM.

Tu jolma pardosa asi do rohaM,

di ungkap Ho dalan lao tu banuaM.

Puji ma Debata ale manisia,

las roham, las roham, somba ma Debata.

Dapothon Jahowa na sun timbul i,

marhite AnakNa Tuhan Jesus i.

**08 EPISTEL: Johannes 15:9-15**

**09 KOOR:**

**10 BE 829:1 (2x)**

PATIK NA IMBARU

1

Patik na imbaru hulehon tu hamu, asa masihaholongan,

Hamu sama hamu, songon holong ni rohangku maradophon hamu.

Sian on do ditanda halak hamu siseanku molo hamu masihaholongan,

Sian on do ditanda halak hamu siseanku molo hamu masihaholongan. 2x

...... Jongjong .....

**11 MANGHATINDANGHON HAPORSEAON**

**12 KOOR:**

**13 TINGTING:**

**14 AYAT PELEAN:**

Mazmur/Psalmen/Psalms 50: 14 TEV

**15 BE 183:1--- (Pelean Ia & Ib)**

NA JUMPANG AU

1

Na jumpang au na asi roha,

di au naung mago i hian

Tuhan Jesus parasi roha, di au na lilu na hinan

Nuaeng hutanda Tuhanki,

parasi roha bolon i, parasi roha bolon i.

2

Dibahen godang ni dosangku,

tung hona uhum au tama

Hape ro Jesus dipadomu,

au muse dohot Debata

MudarNa na badia i,

pajongjong pardomuan i, pajongjong pardomuan i.

3

On pe holan asi ni roha, sipangasahononhon i

Sipujionku do Jahowa, dung ro na pamanathon i

Unduk huhut las rohangki,

mamuji asiroha i, mamuji asiroha i.

--MUSIK--

4

Ianggo i ndang taragohon,

baenon ni manang aha pe

Sai asiMi hupangasahon, di tangianghu sasude

Mate pe au, pos rohangki,

marningot asiasiMi, marningot asiasiMi

**16 JAMITA: Psalmen 25:1-7**

**17 BE 564:1--- (Pelean II & Pembangunan)**

LAS MA ROHANTA DI TUHANTA DEBATA

1

Las ma rohanta di Tuhanta Debata,

las ma rohanta di Tuhanta Debata.

Las ma rohanta di Tuhanta Debata,

haroroan ni hagogoon i.

2

Parasiroha do Jahowa Debata,

parasiroha do Jahowa Debata.

Parasi roha do Jahowa Debata,

parasi roha ma nang hita on.

--MUSIK--

3

Pardengganbasa do Tuhanta Debata,

pardengganbasa do Tuhanta Debata.

Pardengganbasa do Tuhanta Debata,

pardengganbasa ma nang hita on.

4

Dame ni Debata saor tu hita on,

dame ni Debata saor tu hita on.

Dame ni Debata saor tu hita on,

sibaen dame ma nang hita on.

**18 PANUTUP:**

Tangiang dohot Pasupasu